Започнете с избирането на безопасно детско креватче, което отговаря на съвременните стандарти за безопастност. Ако е взето на заем или вече използвано, бъдете изключително внимателни: прочетете как се избира детско креватче, за да сте сигурни, че е приемливо. Изберете също и твърд матрак (ако е мек има опасност от задушаване), който приляга плътно на креватчето. Не би трябвало да можете да поставите два пръста между матрака и стената на креватчето.
Меките подложки не са необходими и ако са издути, са опасни. Ако решите да използвате подложки, изберете такива, които са тънки и ги завържете здраво за креватчето, за да не се разхлабват. Уверете се, че връзките на подложките не висят в креватчето.
Използвайте мек, непромокаем протектор за матрак, който е безопасен, охлаждащ и по-удобен от пластмасово или гумено покритие. Покрийте протектора със същия по размер памучен чаршаф. Уверете се, че чаршафът прилепва плътно около матрака и няма да се разхлаби докато Вашето бебе спи.
Макар че изглежда добре да загръщате Вашето бебе в удобно изглеждащи одеялца, мекото легло и завивки са опасни заради опасност от задушаване и сa причислени към Синдроми на внезапната смърт на новородени. За да е топло на Вашето бебе е най- добре да използвате детски пижамки (ританки), бебешко чувалче вместо завивки и одеялца.
Ако решите да използвате одеяло, изберете тънко и го увийте около долната част и страните на матрака, така че да достигне само до гърдите на вашето бебе. Подгънете одеялото под ръчичките, не под брадичката.
По време на сън премахнете всички възглавници, юрганчета, покривки, плюшени играчки, предмети с мека повърхност от креватчето на бебето Ви. Не позволявайте да спи на възглавница докато не навърши 2 години и не започне да спи на легло. В заключение, винаги поставяйте бебето си по гръб за сън в безопасна обстановка, която сте осигурили. Изследванията показват, че бебета които спят по гръб е по-малко вероятно да станат жертва на СВСН. И разбира се, трябва да следвате съветите за безопасност при сън и обстановка за сън, когато бебето Ви е извън вкъщи, дори когато е на детска градина или при баби и дядовци.